Pielikums Nr. 4
[bookmark: _Hlk147218529]pie cenu aptaujas “SIA “Rīgas Austrumu klīniskā universitātes slimnīca” automašīnas noma pacientu pārvadāšanai”, ID Nr. RAKUS CA/2026/55, nolikuma
Pielikums Nr. 4
pie cenu aptaujas “SIA “Rīgas Austrumu klīniskā universitātes slimnīca” automašīnas noma pacientu pārvadāšanai”, ID Nr. RAKUS CA/2026/55, nolikuma

Līgums Nr. _____________(projekts)
par SIA “Rīgas Austrumu klīniskā universitātes slimnīca” automašīnas nomu pacientu pārvadāšanai
Rīgā, 	
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

SIA “Rīgas Austrumu klīniskā universitātes slimnīca”, reģ. Nr. 40003951628, juridiskā adrese Hipokrāta iela 2, Rīga, LV-1079 (turpmāk – Nomnieks), kuru uz ___________ pamata pārstāv ________, no vienas puses, un
___________, reģistrācijas Nr. ___________, juridiskā adrese ___________ (turpmāk – Iznomātājs), kuru uz ___________ pamata pārstāv ___________, no otras puses,
kopā turpmāk saukti – Puses, katrs atsevišķi arī – Puse,
pamatojoties uz cenu aptaujas “SIA “Rīgas Austrumu klīniskā universitātes slimnīca” automašīnas noma pacientu pārvadāšanai”, ID Nr. RAKUS CA/2026/55 (turpmāk – Iepirkums), rezultātiem un Iznomātāja iesniegto piedāvājumu Iepirkumā, noslēdz šādu līgumu (turpmāk – Līgums):

1. Līguma priekšmets
1.1. Iznomātājs apņemas ar saviem spēkiem, materiāliem un tehniskajiem līdzekļiem un par noteikto samaksu piešķir tiesības Nomniekam par nomas maksu lietot (turpmāk – Noma) Iznomātāja īpašumā/turējumā esošu M1 pasažieru furgonu (turpmāk – Automašīna) saskaņā ar “Tehniskajā specifikācijā/Tehniskajā piedāvājumā” (turpmāk – Līguma pielikums Nr. 1) un “Finanšu piedāvājumā” (turpmāk – Līguma pielikums Nr. 2) noteikto, kā arī atbilstoši Latvijas Republikā spēkā esošo normatīvo aktu prasībām.
1.2. Iznomātājs garantē, ka Automašīna neatrodas meklēšanā sakarā ar aizdzīšanu, kā arī nav apgrūtināta ar jebkādām citām Nomniekam nezināmām saistībām. 
1.3. Visi nodomi, vienošanās un līgumi, kurus Nomnieks vai Iznomātājs ir noslēdzis ar trešajām personām līdz Līguma darbības beigām un attiecībā uz Automašīnas nodošanu (atsavināšanu), piemēram, par Automašīnas pārdošanu, ieķīlāšanu, dāvināšanu, mainīšanu, vai tā nodošanu apakšnomā bez saskaņošanas ar otru Pusi, vai citādu Automašīnas apgrūtināšanu ar ierobežotām mantiskajām tiesībām vai citām prasībām trešās personas labā, ir pretrunā ar Līgumu un līdz ar to nav spēkā.

2.  Līguma summa un nomas maksa
2.1. Līguma summa ir līdz EUR 9999,00 (deviņi tūkstoši deviņi simti deviņdesmit deviņi euro) (turpmāk – Līguma summa) bez pievienotā vērtības nodokļa (turpmāk – PVN). PVN tiek piemērots Latvijas Republikas spēkā esošo normatīvo aktu noteiktajā kārtībā un apmērā.
2.2. Nomas maksa mēnesī par Automašīnu tiek noteikta atbilstoši Līguma pielikumā  Nr. 2 minētajam.
2.3. Iznomātāja noteiktā Nomas maksas cena, kas ir norādīta Iznomātāja finanšu piedāvājumā (Līguma pielikums Nr. 2), ir maksimāli pieļaujamā cena un nevar tikt paaugstināta Līguma darbības laikā, ja, slēdzot Līgumu vai Līguma laikā, izrādīsies, ka Iznomātājs Nomas maksas cenā nav iekļāvis kādas no izmaksām kvalitatīvai Līguma izpildei.
2.4. Līguma pielikumā Nr. 2 noteiktajā nomas maksas cenā ir ietvertas visas izmaksas, kas saistītas ar Nomas pakalpojumu sniegšanu un Automašīnas nomas nodrošināšanu pilnā apjomā, tajā skaitā, bet ne tikai izmaksas, kas saistītas ar tehniskajā specifikācijā atbilstošu automašīnas piegādi, apdrošināšanas gadījuma apstrāde, nodevām visā nomas periodā, regulārajām tehniskajām apkopēm, tajā skaitā dabiska nolietojuma detaļu nomaiņas izdevumi, tehniskajām apskatēm, automobiļa remontu, sezonālo riepu maiņu, līdzvērtīgas maiņas automašīnas lietošanu, sauszemes transportlīdzekļu īpašnieku civiltiesiskās atbildības obligāto apdrošināšanu (OCTA) un brīvprātīgo sauszemes transportlīdzekļu apdrošināšanu (KASKO) visā nomas periodā, pirmsnomas sagatavošanu, lietošanu visa nomas termiņa laikā, visa uzstādītā aprīkojuma lietošanu un tā uzstādīšanas izmaksas, tajā skaitā tā uzstādīšanu, lai nodrošinātu automašīnas pilnīgu gatavību lietošanai, visi valsts un pašvaldības noteiktie nodokļi (izņemot PVN) un nodevas, iespējamie sadārdzinājumi, kā arī visas netieši saistītās izmaksas.
2.5. Gadījumā, ja attiecīgajā mēnesī pakalpojums netiek nodrošināts rēķins netiek iesniegts.
2.6. Gadījumā, ja Līguma darbības laikā Nomnieks nav izlietojis visu Līguma summu, Iznomātājs nav tiesīgs celt jebkāda veida pretenzijas un pieprasīt Līguma summas samaksu pilnā apmērā. 

3. Automašīnas nodošana Nomniekam un atgriešana Iznomātājam
3.1. Nomnieka Līgumā noteiktā atbildīgā persona nosūta pieteikumu (turpmāk – Pieteikums) par Automašīnas nepieciešamību, uz Iznomātāja Līgumā noteiktās atbildīgās personas elektroniskā pasta adresi. Iznomātājs no Nomnieka Pieteikuma saņemšanas dienas elektroniskā pasta adresē apņemas 5 (piecu) darba dienu laikā piegādāt Nomniekam Automašīnu, kas pilnībā atbilst Līguma un tā pielikumu prasībām, Nomnieka noteiktajā piegādes vietā Hipokrāta iela 2, Rīgā vai citā Pušu saskaņotā piegādes vietā. 
3.2. Automašīnas nodošana Nomniekam tiek fiksēta pieņemšanas – nodošanas aktā, kurš tiek sagatavots atbilstoši Līgumam pievienotajai pieņemšanas – nodošanas akta formai (turpmāk – Līguma pielikums Nr. 3), tajā norādot visu pēc Pušu ieskatiem nepieciešamo informāciju. Parakstot Līguma pielikumu Nr. 3, Puses apstiprina, ka Automašīnas tehniskais stāvoklis atbilst Līguma nosacījumiem un izslēdz jebkuras iespējamās prasības attiecībā uz Automašīnas komplektācijas, bojājumiem, lietošanas spējas vai pareizas darbības trūkumiem.
3.3. Pieņemšanas – nodošanas akts kopš tā abpusējas parakstīšanas ir Līguma neatņemama sastāvdaļa.
3.4. Pieņemšanas – nodošanas aktā tiek norādīta Automašīnas komplektācija, aprīkojums, visi automobiļa defekti, kas ir atklājušies tā pieņemšanas laikā, kā arī Iznomātājam noteiktais šo defektu novēršanas termiņš un kārtība, un ar Automašīnu nodotā dokumentācija un cita nepieciešamā informācija.
3.5. Ja pirms pieņemšanas nodošanas akta parakstīšanas Automašīna nav piegādāta atbilstoši Līguma nosacījumiem, Puses 5 (piecu) darba dienu laikā vienojas par termiņiem un veicamajiem pasākumiem, lai Iznomātājs novērstu Nomnieka norādītās neatbilstības.
3.6. Izbeidzoties Nomas termiņam, Nomniekam ir pienākums 5 (piecu) darba dienu laikā nodot Automašīnu Iznomātāja valdījumā, savstarpēji parakstot nodošanas – pieņemšanas aktu atbilstoši Līgumam pievienotajai pieņemšanas – nodošanas akta formai (turpmāk –Līguma pielikums Nr. 4), tajā norādot visu pēc Pušu ieskatiem nepieciešamo informāciju. Parakstot Līguma pielikumu Nr. 4, Puses apstiprina, ka Automašīnas tehniskais stāvoklis atbilst Līguma nosacījumiem un izslēdz jebkuras iespējamās prasības attiecībā uz Automašīnas komplektācijas, bojājumiem, lietošanas spējas vai pareizas darbības trūkumiem.
3.7. Automašīna, ko Nomnieks nodod Iznomātājam, jābūt ar ražotāja komplektāciju un jāietver viss aprīkojums, kas Automašīnai ir bijis uzstādīts, to nododot Nomniekam. Nomnieka piegādātajai Automašīnai nedrīkst būt nekādu iekšējo vai ārējo daļu redzamu bojājumu, kuri nav radušies dabīga nolietojuma rezultātā (tie ir defekti un trūkumi, kas radušies Automašīnas normālas lietošanas rezultātā un ir vispār pieņemami tādas pašas markas, vecuma un nolietojuma automašīnai, detaļu tehniski pieļaujamais ekspluatācijas nodilums u.c., pie noteikuma, ka tie neizbēgami radušies godprātīgas un tehniski pareizas lietošanas rezultātā).
3.8. Pirms Automašīnas nodošanas Nomniekam jānoņem visi Automašīnas komplektācijas un vērtības pārveidojumi un uzlabojumi (piederumi), kurus Nomnieks veicis Automašīnas lietošanas laikā, ja tas nebojā Automašīnas tehnisko stāvokli vai komplektāciju.
3.9. Ja Nomnieka pārstāvis nepiekrīt Iznomātāja norādītās personas paziņojumam par Automašīnas trūkumiem, Nomniekam ir tiesības organizēt neatkarīgu ekspertīzi, kurā pierāda tehniskā stāvokļa un normālu ekspluatācijas īpašību atbilstību Līguma nosacījumiem. Neatkarīgas ekspertīzes sabiedrības pārstāvis (pārstāvji) sagatavo ekspertu novērtējumu par Automašīnas tehnisko stāvokli. Ekspertu novērtējuma lēmumi ir galīgi un saistoši Pusēm. Izdevumus par ekspertīzi sedz vainīgā Puse.

4. Norēķinu kārtība
4.1. Iznomātājs iesniedz Nomniekam rēķinu līdz kārtējā mēneša 10. (desmitajam) datumam, nosūtot to uz Pasūtītāja elektroniskā pasta adresi: rekini@aslimnica.lv. Rēķins tiek sagatavots elektroniskā formā, un tas ir derīgs bez paraksta un zīmoga.
4.2. Rēķinā obligāti jānorāda Līguma numurs, datums, Automašīnas nodošanas datums Nomniekam, Nomas maksas cenu, Nomas periods, Nomnieka nosaukums. Ja Iznomātāja iesniegtajā rēķinā nav norādīta iepriekš minētā informācija, Nomnieks neveic apmaksu, bet informē Iznomātāju par Līguma noteikumiem neatbilstoša rēķina iesniegšanu. Iznomātājam 2 (divu) darba dienu laikā no Nomnieka pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem
4.3. Nomnieks norēķinās ar Iznomātāju 30 (trīsdesmit) dienu laikā pēc Iznomātāja rēķina saņemšanas dienas.
4.4. Nomnieks maksājumu veic euro bezskaidras naudas norēķinu veidā uz Līgumā norādīto Iznomātāja norēķinu kontu.
4.5. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto norēķinu kontu. 
4.6. Katra Puse patstāvīgi sedz savus izdevumus par bankas pakalpojumiem, kas saistīti ar naudas pārskaitījumu.
4.7. Nomas maksa par pirmo un pēdējo mēnesi (tiek aprēķināta proporcionāli nomas periodam (dienās)).

5. Nomnieka tiesības un pienākumi
5.1. Nomniekam ir tiesības visā Līguma darbības termiņā (nomas periodā) netraucēti lietot Automašīnu un saņemt noteiktos pakalpojumus Latvijas teritorijā.
5.2. Nomniekam ir tiesības uz Automašīnas apkalpošanu un servisu atbilstoši Līguma pielikumam Nr. 1.
5.3. Nomniekam ir tiesības pie Automašīnas pieņemšanas:
5.3.1. veikt izmēģinājuma braucienu, kā arī pārbaudīt Automašīnas atbilstību visām Līguma pielikumā Nr. 1 minētajām prasībām;
5.3.2. pārbaudīt Automašīnas dokumentācijas pilnīgumu un derīgumu, ražotāja un pārdevēja garantijas nosacījumus;
5.3.3. nepieciešamības gadījumā pieaicināt speciālistus un ekspertus;
5.3.4. pirms pieņemšanas – nodošanas akta parakstīšanas pārliecināties par Automašīnas tehnisko un vizuālo stāvokli un pretenziju gadījumā pieņemšanas – nodošanas aktā norādīt visus konstatētos defektus, nepilnības vai neatbilstības Līguma pielikuma Nr. 1 prasībām un bez papildu maksas pieprasīt Iznomātājam tos novērst Nomnieka norādītajā termiņā;
5.3.5. pieprasīt Automašīnu no jebkura nelikumīga valdījuma un aizsargāt valdījumu, prasīt novērst Automašīnas darbības traucējumus un prasīt atlīdzināt zaudējumus, ko Automašīnai ir nodarījušas citas personas.
5.4. Nomniekam ir pienākums pieņemt un lietot Automašīnu saudzīgi un atbilstoši tās tehniskajā dokumentācijā noteiktajiem mērķiem, rūpīgi ievērot Iznomātāja prasības attiecībā uz tehnisko apkopi, Automašīnas darbību un lietošanu, kā arī ievērot OCTA un KASKO polises noteikumus.
5.5. Nomniekam ir pienākums veikt Nomas maksājumus saskaņā ar Līguma nosacījumiem un tajā noteiktajos termiņos.
5.6. Nomniekam ir pienākums segt šādus neparedzētos izdevumus, kas rodas Automašīnas turējuma un lietošanas laikā, kā arī visus kārtējos maksājumus, kuri ir saistīti ar Automašīnas turējumu un lietošanu un kuri nav ietverti Nomas maksājumos:
5.6.1. soda naudas maksājums sakarā ar Automašīnas vadītāja izdarītu normatīvā akta pārkāpumu;
5.6.2. izdevumus, kas rodas, Nomniekam uzstādot jebkurus piederumus Automašīnā un tos uzturot, ja tie nav noteikti šajā Līgumā;
5.6.3. izdevumus, kas radušies, lai novērstu Nomnieka darbības vai bezdarbības rezultātā radušos bojājumus un tie neatbilst apdrošināšanas gadījumam.
5.7. Nomniekam ir pienākums segt šādus kārtējos maksājumus, kuri ir saistīti ar Automašīnas turējumu un lietošanu un kuri nav ietverti Nomas maksājumos:
5.7.1. izdevumus Automašīnas iekšējai un ārējai tīrīšanai (mazgāšanai);
5.7.2. izdevumus Automašīnas degvielas iegādei un ADBLUE sistēmas šķidruma papildināšanai;
5.7.3. izdevumus Automašīnas logu un lukturu mazgāšanas šķidrumu iegādei;
5.7.4. izdevumus par Automašīnas stāvvietas vai garāžas nomu.
5.8. Nomniekam ir pienākums nomas termiņa laikā saudzīgi uzglabāt ar Automašīnas lietošanu saistīto dokumentāciju.
5.9. Nomniekam ir pienākums nekavējoties, bet ne vēlāk kā 24 (divdesmit četru) stundu laikā no konstatēšanas brīža, paziņot Iznomātājam, ja:
5.9.1. Automašīna ir pazudusi, bojāta, daļēji vai pilnīgi iznīcināta;
5.9.2. iegūta informācija par Automašīnas iznīcināšanas, zaudēšanas vai bojāšanas draudiem;
5.9.3. pazudusi vai bojāta Automašīnas dokumentācija.
5.10. Nomniekam ir tiesības veikt Automašīnas virsbūves aplīmēšanu ar krāsainām līmplēvēm ar uzrakstu, attēlu, informāciju vai reklāmu, lai vizualizētu informāciju par Nomnieku. Nomnieks organizē līmplēvju noņemšanu no Automašīnas virsbūves pēc Nomas perioda beigām un pirms Automašīnas nodošanas Iznomātājam. Visas izmaksas, kas saistītās ar Automašīnas aplīmēšanu ar līmplēvēm un to noņemšanu, sedz Nomnieks.
5.11. Nomniekam ir pienākums informēt Iznomātāju, ja ir citi svarīgi notikumi, kas ietekmē Nomnieka Līguma saistību izpildi, un šai sakarā Nomniekam jāpaziņo par veicamajiem pasākumiem un līdzekļiem.
5.12. Nomas termiņa beigās, vai Līgumam beidzoties pirms termiņa, Nomniekam jāatdod Automašīna Iznomātājam tādā komplektācijā, kādā to sākotnēji saņēma Nomnieks, ņemot vērā dabisko ekspluatācijas nolietojumu.

6. Iznomātāja tiesības un pienākumi
6.1. Izpildītājs, sniedzot Nomas pakalpojumu, ievēro Līgumā un Līguma pielikumā Nr. 1 noteikto, kā arī Latvijas Republikas normatīvo aktu prasības.
6.2. Iznomātājam ir tiesības iepriekš saskaņojot ar Nomnieku, pārbaudīt un iegūt informāciju par Automašīnas tehnisko stāvokli un lietošanu.
6.3. Iznomātājam ir tiesības atprasīt Automašīnu no prettiesiska valdījuma, prasīt likvidēt apstākļus, kas traucē Automašīnas darbību, un pieprasīt zaudējumu atlīdzību, kas neatbilst apdrošināšanas gadījumam un radušies Nomnieka darbinieka darbības vai bezdarbības rezultātā, neievērojot Automašīnas lietošanas noteikumus vai lietošanas mērķi (neskaitot dabīgo nolietojumu (tie ir defekti un trūkumi, kas radušies Automašīnas normālas lietošanas rezultātā un ir vispār pieņemami tādas pašas markas, vecuma un nolietojuma automašīnai, detaļu tehniski pieļaujamais ekspluatācijas nodilums u.c., dabiskā nolietojuma defekti, pie noteikuma, ka tie neizbēgami radušies godprātīgas un tehniski pareizas lietošanas rezultātā). Gadījumā, ja rodas strīds par radušos bojājumu cēloni, tā noteikšanai Puses pieaicina neatkarīgu ekspertu. Eksperta pakalpojumus sedz vainīgā puse. Par veiktajiem remontdarbiem Nomnieka un Iznomātāja kontaktpersona sastāda veikto remontdarbu pieņemšanas – nodošanas aktu, kur norāda veikto darbu vietu, laiku, pamatojumu un apjomu.
6.4. Iznomātājam ir tiesības saņemt atpakaļ Automašīnu nomas termiņa beigās vai pēc Līguma darbības termiņa izbeigšanas.
6.5. Iznomātāja pienākums ir nodrošināt Nomnieka tiesības lietot Līgumā noteikto Automašīnu, kas pilnībā atbilst Līguma un tā pielikumu prasībām un piegādāt to Nomniekam Līgumā noteiktajā termiņā saskaņā ar Līguma nosacījumiem Nomnieka noteiktajā piegādes vietā un nodrošināt netraucētu Automašīnas lietošanu visā nomas termiņā saskaņā ar Līguma nosacījumiem.
6.6. Iznomātājs visā Līguma darbības laikā apmaksā normatīvajos aktos noteiktos Automašīnas nodokļus un nodevas, reģistrācijas maksu CSDD, kā arī izmaksas par Automašīnas tehnisko apskašu veikšanu CSDD.
6.7. Iznomātājs visā Līguma darbības laikā nodrošina Līguma pielikuma Nr. 1 prasībām atbilstošu OCTA un KASKO polišu spēkā esamību.
6.8. Iznomātājs nodrošina Automašīnas OCTA un KASKO apdrošināšanas gadījumu administrēšanu.
6.9. Iznomātājs nodrošina Automašīnas sagatavošanu ekspluatācijai, visa uzstādītā aprīkojuma lietošanas un tā uzstādīšanas izmaksas, lai nodrošinātu Automašīnas pilnīgu gatavību lietošanai.
6.10. Iznomātājs nodrošina Automašīnu ar attiecīgajai sezonai un Līguma pielikuma Nr. 1 prasībām atbilstošām riepām un segt izmaksas par riepu glabāšanu un maiņu visā Līguma darbības laikā, kā arī nepieciešamības gadījumā par saviem līdzekļiem veic jaunu riepu iegādi un uzstādīšanu.
6.11. Iznomātājs nodrošina tehnisko apkopju un remontdarbu administrēšanu. Iznomātājs apņemas visā Automašīnas lietošanas laikā nodrošināt par saviem līdzekļiem, kas ietverti Nomas maksas cenā, apmaksāt Automašīnas regulārās tehniskās apkopes, kā arī visus nepieciešamos remontdarbus, kuru cēlonis ir Automašīnas vai tās daļu nolietojums un/vai defekti Automašīnas pareizas ekspluatācijas laikā (tai skaitā, bet ne tikai detaļu nomaiņa, garantijas remonti u.c.).
6.12. Iznomātājs organizē tehniskās apkopes un remontdarbus, vienojoties ar autoservisu par apkopes/remontdarbu laiku, kurš ir izdevīgs Nomniekam.
6.13. Iznomātājs nodrošina Automašīnas transportēšanu uz un no servisa un tehniskās apskates vietas, sedzot transportēšanas izmaksas, kuras iekļautas Nomas maksas cenā.
6.14. Automašīnas bojāejas gadījumos, vai ja Automašīna nav lietojama (zādzība, avārija u.tml.) vai Automašīnas remonta ilgums vai apkope pārsniedz 4 (četras) stundas, Iznomātājs nodrošina Automašīnas aizstāšanu ar līdzvērtīgu transportlīdzekli.
6.15. Iznomātājs pēc Nomnieka pieprasījuma izsniedz attiecīgus dokumentus, aktus, pilnvaras un izziņas, kas ir nepieciešami, lietojot Automašīnu nomas termiņā Latvijas teritorijā.
6.16. Iznomātājs nodrošina, lai pieņemšanas – nodošanas brīdī Automašīna būtu aprīkota ar riepām, kas paredzētas braukšanai attiecīgajā sezonā saskaņā ar Ceļu satiksmes noteikumiem.
6.17. Iznomātājam ir pienākums ne vēlāk kā 3 (trīs) darba dienu laikā pēc pieprasījuma sniegt informāciju Nomniekam par Līguma izpildi.
6.18. Iznomātājs nodrošina, lai Automašīna nodošanas – pieņemšanas brīdī ir aprīkota ar visu nepieciešamo aprīkojumu atbilstoši normatīvo aktu prasībām, tajā skaitā ugunsdzēšamo aparātu, avārijas zīmi (trijstūri), atstarojošo vesti u.c.
6.19. Gadījumā, ja nomas periodā Automašīna tiek atzīta par neatgriezeniski bojātu, tad Iznomātājs uz atlikušo nomas termiņu nodod Nomniekam lietošanā līdzvērtīgu automašīnu.
6.20. Iznomātājs nodrošina bezmaksas tehnisko palīdzību, telefoniski sniedzot instrukciju Nomniekam par to, kā jārīkojas tehnisku problēmu gadījumā, un, ja nepieciešams, nodrošina palīdzības sniegšanu notikuma vietā, kā arī organizē un sedz izmaksas par Automašīnas transportēšanu no notikuma vietas uz vietu, kurā tiks veikti Automašīnas remontdarbi.
6.21. Iznomātājam ir pienākums informēt Nomnieku, ja ir citi svarīgi notikumi, kas ietekmē Iznomātāja Līguma saistību izpildi, un šai sakarā Iznomātājam jāpaziņo par veicamajiem pasākumiem un līdzekļiem.
6.22. Iznomātājam ir pienākums iepazīties un ievērot Nacionālās drošības likuma 22.2 panta (32) daļā noteikto aizliegumu, ka aizliegts šī Līguma izpildes nodrošināšanai piesaistīt darbiniekus, kuri ir Krievijas Federācijas vai Baltkrievijas Republikas pilsoņi, izņemot gadījumus, kad saņemta valsts drošības iestādes atsevišķa atļauja.
6.23. Iznomātājam ir pienākums nodrošināt, ka līguma izpildē netiek ietvertas un izmantotas Krievijas Federācijas un Baltkrievijas Republikas izcelsmes preces vai tās komponentes un pakalpojumi.

7. Apdrošināšana
7.1. Iznomātājs veic Automašīnas OCTA un KASKO apdrošināšanu, ieskaitot apdrošināšanas gadījumu administrēšanu, kuru izmaksas ir iekļautas Nomas maksas cenā. KASKO apdrošināšanu Iznomātājs veic ņemot vērā, ka pašrisks Nomniekam atbilst Līguma pielikumā Nr. 1 norādītajam (iestājoties  apdrošināšanas gadījumam pašrisku sedz Nomnieks). 
7.2. Izpildītājs, veicot KASKO apdrošināšanu, apdrošina vismaz šādus riskus – automašīnas (ieskaitot aprīkojumu) pilnīgas bojāejas gadījums; Automašīnas (ieskaitot aprīkojumu) zādzības/laupīšanas gadījums; bojājumi, kas radušies ceļu satiksmes negadījumā un Automašīnas (ieskaitot aprīkojumu) piedaloties ceļu satiksmē (t.i. ceļu satiksmē vai citā vietā, kur iespējama Automašīnas braukšana), tai skaitā, ja ir notikusi, sadursme ar šķērsli vai citu transportlīdzekli, iebraukšana bedrē (riepu, riteņu disku un dekoratīvo uzliku bojājumi), sadursme ar meža dzīvnieku, uzbraukšana gājējam, dzīvniekam, vai putnam, Automašīnas apgāšanās vai nobraukšana no ceļa; bojājumi, kas radušies Automašīnai (ieskaitot aprīkojumu) ugunsgrēka gadījumā un/vai eksplozijas gadījumā, dabas stihiju (tai skaitā vētra, zibens spēriens, krusa) iedarbības rezultātā, krītošu priekšmetu un/vai uzlijušu vielu iedarbības rezultātā, trešās personas prettiesiskas rīcības gadījumā; Automašīnas logu, lukturu, spoguļu stiklu bojājumi, kas radušies ceļu satiksmē, citam transportlīdzeklim no ceļa uzraujot priekšmetus. 
7.3. Ja notiek negadījums (apdrošināšanas gadījums), Nomniekam ir pienākums rīkoties saskaņā ar normatīvo aktu prasībām, apdrošināšanas polises un Līguma noteikumiem, kā arī nekavējoties informēt Iznomātāju un ne vēlāk kā 24 (divdesmit četru) stundu laikā iesniegt Iznomātājam rakstisku informāciju par apdrošināšanas gadījumu.

8. Pušu atbildība
8.1. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu ar ļaunu nolūku vai aiz neuzmanības izdarītas darbības vai bezdarbības rezultātā.
8.2. Puse ir atbildīga par visu otrai Pusei iesniedzamo dokumentu, rēķinu un citu materiālu vai informācijas pareizību un patiesumu. Pusei jāatlīdzina otrai Pusei radītie zaudējumi, kas ir radušies pirmās Puses apzināti nepatiesas sniegtas informācijas vai apzinātas patiesās informācijas slēpšanas gadījumā.
8.3. Nomnieks nav atbildīgs par savu saistību neizpildi norunātajā termiņā, ja Iznomātājs nepilda savas saistības, t.i., neveic Nomas sniegšanu atbilstoši Līguma noteikumiem vai citādi izvairās no savu saistību izpildes.
8.4. Nomnieks, par to paziņojot Iznomātājam, var apturēt maksājuma izpildi, ja Iznomātājs nepilda no Līguma izrietošās saistības vai, ja pastāv jebkāds cits apstāklis, par kuru saskaņā ar Līgumu ir atbildīgs Iznomātājs un, kas traucē vai var traucēt iznomāšanu.
8.5. Iznomātājs ir atbildīgs par Līgumā un normatīvajos aktos noteikto Nomas sniegšanas kvalitātes prasību ievērošanu.
8.6. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kur prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
8.7. Ja Nomnieks nokavē kādu no Līgumā noteiktajiem maksājuma veikšanas termiņiem, tas maksā pēc Iznomātāja pieprasījuma Iznomātājam līgumsodu 0,5 % (nulle komats pieci procenti) apmērā no nokavētās maksājuma summas par katru nokavēto dienu, bet ne vairāk kā 10% (desmit procenti) no kopējās Līguma summas. Nomnieks līgumsodu samaksā 30 (trīsdesmit) dienu laikā pēc attiecīgā Iznomātāja rēķina iesniegšanas dienas.
8.8. Gadījumā, ja Automašīnas remonta ilgums vai apkope pārsniedz 4 (četras) stundas, un Iznomātājs nenodrošina Automašīnas aizstāšanu ar līdzvērtīgu transportlīdzekli, Nomniekam ir tiesības piemērot Iznomātājam līgumsodu 0,1 % (nulle, komats, viens procents) apmērā no Līguma kopējās summas par katru nokavēto stundu, bet ne vairāk kā 10 % (desmit procenti) apmērā no Līguma kopējās summas. Iznomātājs līgumsodu samaksā 30 (trīsdesmit) dienu laikā pēc attiecīgā Nomnieka rēķina iesniegšanas dienas.
8.9. Ja Iznomātājs neievēro Līgumā noteikto Automašīnas piegādes termiņu vai neveic citas Līgumā noteiktās saistības, par ko sagatavota rakstveida pretenzija, Nomniekam ir tiesības piemērot Iznomātājam līgumsodu 0,5 % (nulle, komats, pieci procenti) apmērā no Līguma kopējās summas par katru nokavēto dienu, bet ne vairāk kā 10 % (desmit procenti) apmērā no Līguma kopējās summas. Iznomātājs līgumsodu samaksā 30 (trīsdesmit) dienu laikā pēc attiecīgā Nomnieka rēķina iesniegšanas dienas.
8.10. Līguma 10.6. punktā noteiktajos gadījumos Nomniekam ir tiesības saņemt no Iznomātāja līgumsodu 10% (desmit procenti) apmērā no Līguma summas. Iznomātājs 10 (desmit) darba dienu laikā pēc Nomnieka rakstiska pieprasījuma samaksā Nomniekam iepriekš minēto līgumsodu.
8.11. Līgumsodu Puse ieskaita otras Puses norēķina kontā, kas norādīts Līgumā.
8.12. Līgumsoda samaksa neatbrīvo Puses no Līguma saistību izpildes pienākuma.
8.13. Par Līguma saistību neizpildi un par otrai Pusei radītiem zaudējumiem Puses ir materiāli atbildīgas atbilstoši Līguma noteikumiem un Latvijas Republikas normatīvajiem aktiem.
8.14. Nomnieks ir tiesīgs ieturēt līgumsodu un zaudējumus, kas Nomniekam radušies Līgumā noteiktajos gadījumos no Iznomātāja jebkura maksājuma, kas Iznomātājam pienākas, pamatojoties uz šo Līgumu, pirms tā izmaksas Iznomātājam.

9. Nepārvaramas varas apstākļi
9.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, vai ģeopolitisku notikumu rezultātā ieviestas sankcijas, kas izraisījuši preču piegādes/pakalpojumu sniegšanas, darbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
9.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
9.3. Ja nepārvaramas varas apstākļu dēļ līgums nav izpildāms ilgāk par 1 (vienu) mēnesi, katram no Pusēm ir tiesības vienpusēji izbeigt līgumu, par to rakstiski informējot otru Pusi. Šajā gadījumā neviena Puse nevar prasīt līguma izbeigšanas rezultātā radušos zaudējumu atlīdzināšanu.

10. Līguma darbības termiņš, Līguma grozījumi un Līguma izbeigšana
10.1. Līgums stājas spēkā ar abu Pušu Līguma parakstīšanas brīdi un ir spēkā līdz Pušu saistību pilnīgai un pienācīgai izpildei.
10.2. Nomas termiņš ir 12 (divpadsmit) mēneši.
10.3. Ja 12 (divpadsmit) mēnešu laikā nav izlietota Līguma 2.1. punktā noteiktā Līguma summa, Puses var vienoties par Nomas perioda pagarināšanu līdz Līguma summas sasniegšanai (Līguma 2.1. punkts). Veicot grozījumus Līgumā par Nomas perioda pagarināšanu, Iznomātājs un Nomnieks noslēdz rakstisku vienošanos pie Līguma par nepieciešamo Nomas perioda termiņa pagarināšanu.
10.4. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi,  Pušu norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu parakstīti.
10.5. Līgums var tikt izbeigts tikai šajā Līgumā noteiktajā kārtībā vai Pusēm savstarpēji rakstiski par to vienojoties.
10.6. Nomniekam ir tiesības vienpusēji atkāpties no Līguma pirms termiņa, par to 10 (desmit) darba dienas iepriekš rakstiski brīdinot Iznomātāju bez jebkādu zaudējumu atlīdzības pienākuma saistībā ar Līguma izbeigšanu, nosūtot par to paziņojumu ar elektroniskā pasta starpniecību, izmantojot drošu elektronisko parakstu, šādos gadījumos:
10.6.1. ja ir uzsākta Iznomātāja labprātīga vai piespiedu likvidācija;
10.6.2. ja Iznomātājs atsakās izpildīt Līguma 6.14. punktā noteiktās saistības;
10.6.3. ja pret Iznomātāju ir uzsākta maksātnespējas procedūra, vai tā darbība ir apturēta;
10.6.4. ja Iznomātājs nepiegādā Automašīnu Līgumā noteiktā termiņā;
10.6.5. ja Iznomātājs nenovērš konstatētos trūkumus;
10.6.6. ja Iznomātājs pārkāpis Nacionālās drošības likuma 22.2 panta (32) daļā noteikto aizliegumu; 
10.6.7. ja Nomnieks konstatē, ka Līguma izpildē tiek ietverta vai izmantota Krievijas Federācijas vai Baltkrievijas Republikas izcelsmes prece vai tās komponentes un pakalpojumi. Šādā gadījumā Iznomātājs nav tiesīgs izvirzīt jebkādas pretenzijas pret Nomnieku.
10.7. Pusēm ir tiesības jebkurā laikā vienpusēji atkāpties no Līguma bez zaudējumu atlīdzināšanas, ja kādai no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas ietekmē Līguma izpildi vai maksājumu, rakstveidā brīdinot par to otru Pusi.
10.8. Iznomātājs ir tiesīgs vienpusēji atkāpties no Līguma, nosūtot par to rakstisku paziņojumu uz Nomnieka juridisko adresi vismaz 1 (vienu) mēnesi iepriekš, ja Nomnieks vismaz 30 (trīsdesmit) kalendārās dienas kavē Līgumā noteikto maksājumu veikšanas termiņu un Nomnieks pārkāpumu nenovērš 30 (trīsdesmit) kalendāro dienu laikā no Iznomātāja pretenzijas nosūtīšanas dienas uz Nomnieka juridisko adresi.

11. Fizisko personu datu apstrāde
11.1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai.
11.2. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
11.3. Ja saskaņā ar normatīvajiem tiesību aktiem Pusei var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien normatīvie akti to neaizliedz. 
11.4. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja zūd nepieciešamība tos apstrādāt Līguma izpildes nodrošināšanai, izņemot, ja normatīvie tiesību akti Pusei uzliek pienākumu saglabāt datus ilgāk.

12. Citi noteikumi
12.1. Atbildīgās personas Līguma ietvaros:
12.1.1. no Nomnieka puses: ___________, tālr. + 371 ___________, elektroniskā pasta adrese ___________ . Persona pilnvarota komunikācijai ar Iznomātāja, Līguma izpildes uzraudzības veikšanai, ar Līguma izpildi saistīto  dokumentu pieņemšanai, pieņemšanas - nodošanas aktu, pretenziju parakstīšanai un citu ar Līguma izpildi saistītu darbību nodrošināšanai (izņemot grozījumu veikšanai Līgumā);
12.1.2. no Iznomātāja puses: ___________, tālr. + 371 ___________, elektroniskā pasta adrese ___________. Persona pilnvarota (-as)  komunikācijai ar Nomnieku, Līguma izpildes uzraudzības veikšanai, ar Līguma izpildi saistīto dokumentu iesniegšanai, pieņemšanas - nodošanas akta parakstīšanai un citu ar Līguma izpildi saistītu darbību nodrošināšanai.
12.2. Visas domstarpības un strīdi, kādi izceļas starp Pusēm saistībā ar Līguma izpildi, tiek risināti savstarpēju pārrunu ceļā.
12.3. Ja Puses nespēj strīdu atrisināt savstarpēju pārrunu rezultātā, tas tiek atrisināts Latvijas Republikas vispārējas jurisdikcijas tiesā Latvijas Republikas normatīvajos aktos noteiktajā kārtībā. Līgums tiek interpretēts un pildīts saskaņā ar Latvijas Republikas normatīvajiem aktiem.
12.4. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
12.5. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam. 
12.6. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
12.7. Par konfidenciālu informāciju nav uzskatāms Līguma teksts un Pasūtītāja sniegtā informācija, ja tā ir tiesiskā kārtā kļuvusi publiski pieejama, iekļauta Pušu administrācijas un grāmatvedības sagatavotos publiska rakstura pārskatos un atskaitēs, kā arī sagatavotajos un izplatīšanai paredzētajos mārketinga un reklāmas materiālos.
12.8. Ja Līguma izpildes ietvaros, tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” un Latvijas Republikas normatīvajos aktos noteiktās prasības šādu datu apstrādei un aizsardzībai.
12.9. Informācija, kas tiek nosūtīta uz Līguma 12.1. punktā noteikto elektroniskā pasta adresi, uzskatāma par saņemtu nākamajā darba dienā.
12.10. Ja kādai no Pusēm tiek mainīta Līgumā noteiktā atbildīgā persona, tad tā 5 (piecu) darbdienu laikā nosūta informatīvu paziņojumu otrai Pusei uz Līgumā norādīto e-pastu. Šādā gadījumā nav nepieciešams veikt grozījumus Līgumā.
12.11. Pusēm ir pienākums nekavējoties rakstveidā informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu maiņu. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā radusies otrai Pusei. 
12.12. Līguma teksts sastādīts uz 	  (	) lapām, parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums un tā pielikumi elektroniskā formātā. Līgumam uz parakstīšanas brīdi pievienoti:
12.12.1. pielikums Nr. 1 “Tehniskā specifikācija/Tehniskais piedāvājums” uz 	  (	) lapām;
12.12.2. pielikums Nr. 2 “Finanšu piedāvājums” uz 	  (	) lapām/ 	 xlsx.datne;
12.12.3. pielikums Nr. 3 “Automašīnas nodošanas un pieņemšanas akts (paraugs)” uz 	  (	) lapām;
12.12.4. pielikums Nr. 4 “Automašīnas nodošanas un pieņemšanas akts (paraugs)” uz 	  (	) lapām.

13. Pušu rekvizīti un paraksti
	13.1.NOMNIEKS:
SIA „Rīgas Austrumu klīniskā 
universitātes slimnīca”
Hipokrāta iela 2, Rīga, LV-1079
Reģ. Nr. 40003951628
Oficiālā elektroniskā adrese: 
_DEFAULT@40003951628
Banka: AS “Swedbank”
Bankas kods: HABALV22
Konta Nr. LV24HABA0001407045805

_____________________________


	13.2.IZNOMĀTĀJS
______________________
______________________
Reģ. Nr. ______________________
Banka: ______________________
Bankas kods: ______________________
Konta Nr. ______________________

______________________________

 




















Pielikums Nr. 3
pie līguma Nr. _

AUTOMAŠĪNAS NODOŠANAS UN PIEŅEMŠANAS AKTS (veidne)

Rīgā,							20__.gada __. _____________

SIA “Rīgas Austrumu klīniskā universitātes slimnīca”, reģ. Nr. 40003951628, juridiskā adrese Hipokrāta iela 2, Rīga, LV-1079, (turpmāk – Nomnieks), tās pilnvarotā pārstāvja _________ personā, kurš rīkojas pamatojoties uz 20___. gada līguma Nr._________ par automašīnas nomu pacientu pārvadāšanai (turpmāk – Līgums) 3.2. punktu un 12.1.1. punktu, no vienas puses, un 
___ “________________” (turpmāk – Iznomātājs), tās pilnvarotā pārstāvja _________ personā, kurš rīkojas pamatojoties uz Līguma 3.2. punktu un 12.1.2. punktu, no otras puses, sastāda šādu aktu (turpmāk – Akts):

1. Saskaņā ar Līgumu Iznomātājs nodod un Nomnieks pieņem Automašīnu šādā komplektā:

	Marka, modelis
	

	Šasijas Nr.
	

	Reģistrācijas datums CSDD
	

	Valsts reģistrācijas Nr.
	

	Transportlīdzekļa reģistrācijas apliecības Nr.
	

	Aizdedzes atslēgu (karšu) skaits
	

	Signalizācijas pultis
	

	Automobiļa saņemšanas datums
	

	Automobiļa nodošanas Nomniekam datums
	

	Dokumentācijā ietilpst:
	

	Aprīkojums:
	

	Cita informācija pēc Pušu ieskatiem
	



2. Nomnieks apliecina, ka Iznomātājs Automašīnu ir nodevis saskaņā ar Līguma noteikumiem un labā kvalitātē.   
3. Šis Akts sagatavots uz __ (_____) lapām, 2 (divos) eksemplāros, Nomniekam un Iznomātājam pa vienam eksemplāram. Abiem eksemplāriem ir vienāds juridiskais spēks.


Nomnieks _______________				 Iznomātājs ______________










Pielikums Nr. 4
pie līguma Nr. _


AUTOMAŠĪNAS NODOŠANAS UN PIEŅEMŠANAS AKTS (veidne) 


Rīgā,							20__.gada __. _____________

SIA “Rīgas Austrumu klīniskā universitātes slimnīca”, reģ. Nr. 40003951628, juridiskā adrese Hipokrāta iela 2, Rīga, LV-1079, (turpmāk – Nomnieks), tās pilnvarotā pārstāvja _________ personā, kurš rīkojas pamatojoties uz 20___.gada līguma Nr._________ par automašīnas nomu pacientu pārvadāšanai (turpmāk – Līgums) 3.6. punktu un 12.1.1. punktu, no vienas puses, un 
___ “________________” (turpmāk – Iznomātājs), tās pilnvarotā pārstāvja _________ personā, kurš rīkojas pamatojoties uz Līguma 3.6. punktu un 12.1.2. punktu, no otras puses, sastāda šādu aktu (turpmāk – Akts):

1. Saskaņā ar Līgumu Nomnieks nodod un Iznomātājs pieņem Automašīnu šādā komplektā:

	Marka, modelis
	

	Šasijas Nr.
	

	Reģistrācijas datums CSDD
	

	Valsts reģistrācijas Nr.
	

	Transportlīdzekļa reģistrācijas apliecības Nr.
	

	Aizdedzes atslēgu (karšu) skaits
	

	Signalizācijas pultis
	

	Automobiļa saņemšanas datums
	

	Automobiļa nodošanas Iznomātājam datums
	

	Dokumentācijā ietilpst:
	

	Aprīkojums:
	

	Cita informācija pēc Pušu ieskatiem
	



2. Iznomātājs apliecina, ka Nomnieks Automašīnu ir nodevis saskaņā ar Līguma noteikumiem un labā kvalitātē.   
3. Šis Akts sagatavots uz __ (_____) lapām, 2 (divos) eksemplāros, Nomniekam un Iznomātājam pa vienam eksemplāram. Abiem eksemplāriem ir vienāds juridiskais spēks.


Nomnieks _______________				Iznomātājs _______________



2

